  Виталий Пронин Элькунысьтымы ветеран огазеяськонлы 30 ар тырмонэн валче вань ветеран огазеяськонъёс пӧлын ялэмын туспуктэмъёсын «Отрази себя во времени» вожвылъяськон.Конкурс кыстӥськоз 2017-тӥ арозь. Вожвылъяськонэз ортчытыны юртто элькунысьтымы Калыкез утён, семья но демография политикая министерство, Пенсиосъя фонд. Конкурсэ пыриськыны быгато городъёсысь но ёросъёсысь ветеран огазеяськонъёс, ужысь но ожысь ветеранъёс, пенсионеръёс. Чакламын 7 номинация, возьматоно ожмаськемъёсты но фронт мышкын ужамъёсты; ветеран огазеяськонэ пыриськем муртлэсь улэмзэ яке ужамзэ; егитъёсын кусып воземез; пальышась, капчи мылкыдэз; семьялэн фотоальбомысьтыз 30 аръёс талэсь азьло лэсьтэм туспуктэмез; спортлы, шутэтсконлы но киужлы сӥзем ужез.Котькуд номинацияя келяны луоз ӟеч быдэстэм 1 уж. Ыстоно электрон амалэн (флешка, диск), быдӟалазы медло 15х21. Одно ик автор сярысь ивортон луыны кулэ: арлыдыз, кытын улэмез, телефонэз.Конкурслэн нырысетӥ люкетэз ортче первичной огазеяськонъёсын. Ӟечъёссэ туспуктэмъёсты келяно ёросъёсысь но городъёсысь ветеран огазеяськонъёсы. Устоосыз ужъёс вуозы элькун конкурсэ.  Йылпумъянъёс лэсьтэмын луозы вуоно арын февраль толэзёзь. Ужъёсты дунъялоз нимаз быръем жюри. Устоосыз туспуктэмъёс пусъемын луозы коньдон премиен. Конкурслэн куронъёсыз сярысь пыр-поч тодыны быгатоды ветеран огазеяськонъёс пыр.Лия Малых  Теги: арлыдоос  